**ADATKEZELÉSI TÁJÉKOZTATÓ**

**Hallgatók részére**

A Magyar Táncművészeti Egyetem (a továbbiakban: MTE vagy Adatkezelő) mint adatkezelő az alábbiak szerint tájékoztatja az MTE hallgatóit és az MTE-vel előkészítő jogviszonyban állókat mint érintetteket a személyes adataik kezeléséről. A kollégiumi felvétellel és bentlakással kapcsolatos személyes adatok kezelése tekintetében az adatkezelő a Magyar Táncművészeti Egyetem Nádasi Ferenc Gimnáziuma és Kollégiuma (a továbbiakban: NFGK vagy Adatkezelő).

1. AZ ADATKEZELŐ ADATAI, ELÉRHETŐSÉGE

Adatkezelő: Magyar Táncművészeti Egyetem

Székhely: 1145 Budapest Columbus u. 87-89.

Levelezési cím: 1592 Budapest Zugló 1., Pf. 472.

E-mail cím: [titkarsag@mte.eu](mailto:titkarsag@mte.eu)

és a jelen adatkezelési tájékoztatóban feltüntetettek szerint a

**Magyar Táncművészeti Egyetem Nádasi Ferenc Gimnáziuma és Kollégiuma**

Székhely: 1145 Budapest Columbus u. 87-89.

Levelezési cím: 1592 Budapest Zugló 1., Pf. 472.

E-mail cím: [gimnazium@mte.eu](mailto:gimnazium@mte.eu)

Adatvédelmi tisztviselő neve és elérhetősége:

Rendeki-Kovács Ügyvédi Iroda, [dpo@mte.eu](mailto:dpo@mte.eu).

Az Adatkezelő adatkezelési tevékenysége megfelel a hatályos jogszabályoknak, így különösen az alábbiaknak:

* Az Európai Parlament és a Tanács (EU) 2016/679 rendelete (2016. április 27.) – a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: Általános Adatvédelmi Rendelet vagy GDPR);
* Az információs önrendelkezési jogról és az információszabadságról szóló 2011. évi CXII. törvény (a továbbiakban Infotv.).

Az Adatkezelő elkötelezett a személyes adatok védelme tekintetében, a személyes adatokat bizalmasan kezeli, és megtesz minden olyan szükséges biztonsági, technikai és szervezési intézkedést, amely a személyes adatok védelmét és biztonságát garantálja.

Az Adatkezelő fenntartja magának a jogot, hogy jelen Adatkezelési tájékoztatót bármikor egyoldalúan módosítsa, az esetleges változásokról megfelelő időben értesíti az érintetteket.

1. A KEZELT SZEMÉLYES ADATOK TÍPUSA, AZ ADATKEZELÉS CÉLJA, JOGALAPJA ÉS IDŐTARTAMA

|  |  |
| --- | --- |
| 1. **Felvételre jelentkezőkkel kapcsolatos adatkezelés** | |
| **Adatkezelés célja** | Az intézményi felsőfokú felvételi eljárás jogszerű megszervezése és lebonyolítása. |
| **Kezelt személyes adatok köre** | A felsőfokú felvételi dokumentumokon szereplő személyes adatok, valamint a felsőfokú felvételi eljárás során megadott további különleges adatok, amelyek kezelését a nemzeti felsőoktatásról szóló 2011. évi CCIV törvény (a továbbiakban: Nftv.) és a felsőoktatási felvételi eljárásról szóló 423/2012. (XII. 29.) Korm. rendelet írja elő.  A fentiek alapján kezelt személyes adatok a következők:   * a jelentkező családi és utóneve, neme, születési családi és utóneve, anyja születési családi és utóneve, születési helye és ideje, állampolgársága, lakóhelye, tartózkodási helye, értesítési címe és telefonszáma, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat - külön törvény szerint a szabad mozgás és tartózkodás jogával rendelkező személyek esetén a tartózkodási jogot igazoló okmány - a Magyar igazolvány, Magyar hozzátartozói igazolvány, a nemzetközi biztosítási okmány adatai, * az érettségi vizsga adatai, * a középiskola adatai, * a felvételi kérelem elbírálásához szükséges adatok, * a felvételi eljárás adatai, a felvételi azonosító, * állami (rész)ösztöndíjjal támogatott képzés esetén a képzés feltételeinek vállalásáról szóló nyilatkozat azonosító száma. |
| **Adatkezelés jogalapja** | Az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) az Nftv. 3 számú melléklet I/B. fejezete alapján, továbbá az Adatkezelő Hallgatói Követelményrendszere alapján. |
| **Hozzáférésre jogosultak** | Az adatokat az MTE-ben és az Oktatási Hivatalban a felsőfokú felvételi eljárás szervezéséért felelős személyek ismerhetik meg. |
| **A személyes adatok címzettjei** | Oktatási Hivatal |
| **Adatkezelés időtartama** | Azon jelentkezők felvételi eljárással összefüggésben kezelt személyes adatait, akik a felvételi eljárást követően   * az egyetemre nem nyernek felvételt, * az egyetemre felvételt nyernek, de jogviszonyt nem létesítenek   a felvételi jelentkezési lap benyújtásának évét követő év december 31-ig kezeli az Adatkezelő, ezt követően pedig törli a személyes adatokat.  Azon jelentkezők felvételi eljárással összefüggésben kezelt személyes adatait, akik a felvételi eljárást követően felvételt nyernek az egyetemre, a hallgatói jogviszony megszűnésére vonatkozó bejelentéstől számított nyolcvan évig kezeli az Adatkezelő összhangban az Nftv. előírásával. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon alapul, azokat az érintett nem köteles megadni. A kezelendő személyes adatok megadásának hiányában az MTE-nek nem áll módjában lefolytatni az intézményi felvételi eljárást az érintett tekintetében. |
| 1. **Felsőoktatásban résztvevő hallgatókkal kapcsolatos adatkezelés** | |
| **II./1.** | **Hallgatói jogviszony létesítése, fenntartása** |
| **Adatkezelés célja** | Az MTE   * az intézmény rendeltetésszerű működéséhez, * a jelentkezők és a hallgatók jogainak gyakorlásához és kötelezettségeinek teljesítéséhez, * a képzés, kutatás megszervezéséhez, * a munkáltatói jogok gyakorlásához, illetve az oktatók, kutatók, dolgozók jogainak gyakorlásához és kötelezettségeik teljesítéséhez, * a jogszabályokban meghatározott nyilvántartások vezetéséhez, * a jogszabályokban és a felsőoktatási intézmény szervezeti és működési szabályzatában biztosított kedvezményekre való jogosultság megállapításához, elbírálásához és igazolásához * a végzettek pályakövetése céljából * nélkülözhetetlenül szükséges személyes adatokat tartja nyilván, és kezeli.   Az MTE a személyes és különleges adatokat csak a jogviszonnyal, a juttatások, kedvezmények, kötelezettségek megállapításával és teljesítésével kapcsolatosan, nemzetbiztonsági okból, a törvényben meghatározott nyilvántartások kezelése céljából, célnak megfelelő mértékben, célhoz kötötten kezelheti. |
| **Kezelt személyes adatok köre** | Az Nftv. által előírt személyes adatok:   * a hallgatói jogviszonnyal összefüggő adatok: * a hallgató neve, neme, születési neve, anyja neve, születési helye és ideje, állampolgársága, lakóhelye, tartózkodási helye, értesítési címe és telefonszáma, elektronikus levélcíme, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat - külön törvény szerint a szabad mozgás és tartózkodás jogával rendelkező személyek esetén a tartózkodási jogot igazoló okmány - megnevezése, száma, * a hallgatói (vendéghallgatói) jogviszony típusa, keletkezésének és megszűnésének időpontja és módja, a hallgató által folytatott képzés megnevezése, állami támogatottsága és munkarendje, a képzés befejezésének várható időpontja, a hallgató tanulmányainak értékelése, vizsgaadatok, megkezdett félévek, igénybe vett támogatási idő, a hallgatói jogviszony szünetelésének ideje, * a külföldi felsőoktatási résztanulmányok helye, ideje, * a képzés során megszerzett és elismert kreditek, beszámított tanulmányok, * a hallgatói juttatások adatai, a juttatásokra való jogosultság elbírálásához szükséges adatok (szociális helyzet, szülők adatai, tartásra vonatkozó adatok), * a hallgatói munkavégzés adatai, * a hallgatói fegyelmi és kártérítési ügyekkel kapcsolatos adatok, * a fogyatékossággal élőket megillető különleges bánásmód elbírálásához szükséges adatok, * a hallgatói balesetre vonatkozó adatok, * a hallgató diákigazolványának sorszáma, a törzslap azonosító száma, * a hallgató oktatási azonosító száma, személyazonosító okmány száma, fényképe, társadalombiztosítási azonosító jele, * a szakmai gyakorlat teljesítésére, az abszolutóriumra, a záróvizsgára (doktori védésre), a nyelvvizsgára, valamint az oklevélre, oklevélmellékletre vonatkozó adatok, * a hallgatói jogviszonyból adódó jogok és kötelezettségek teljesítéséhez szükséges adatok; * a hallgatói pályakövetéssel kapcsolatos adatok; * a hallgató adóazonosító jele; * az adatokat igazoló okiratok azonosítására szolgáló adatok; * a hallgató által fizetett díjak és térítések - a kötelezettséghez kapcsolódó részletfizetési kedvezmény, halasztás, mentesség - adatai; * hallgatói vagy lakhatási támogatás nyújtása esetén, ha az csecsemőgondozási díjban, gyermekgondozást segítő ellátásban, gyermeknevelési támogatásban, gyermekgondozási díjban, rendszeres gyermekvédelmi támogatásban részesülés okán, vagy hátrányos helyzetére tekintettel jár, e díjak, támogatások adatai; * a hallgató tanulmányai támogatása érdekében, a hallgató jogviszonyára tekintettel folyósított - a 85. § (1) és (2) bekezdésében foglaltak szerint a Kormány által rendelettel alapított - ösztöndíj adatai. * a hallgatói kompetenciamérésre, annak eredményére vonatkozó adatok. * a Diákhitel Központ által megítélt hitel fennálltára, típusára vonatkozó adat. |
| **Adatkezelés jogalapja** | Az adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) az Nftv. 3 számú melléklet I/B. fejezete alapján. |
| **Hozzáférésre jogosultak** | MTE erre feljogosított munkatársai, olyan mértékben, amely az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | A kezelt személyes adatok továbbíthatók többek között az alábbi címzetteknek:   * a fenntartónak valamennyi adat, a fenntartói irányítással összefüggő feladatok ellátásához; * a bíróságnak, a rendőrségnek, az ügyészségnek, a bírósági végrehajtónak, az államigazgatási szervnek a konkrét ügy eldöntéséhez szükséges adat; * a nemzetbiztonsági szolgálatnak a nemzetbiztonsági szolgálatokról szóló 1995. évi CXXV. törvényben meghatározott feladatok ellátásához szükséges valamennyi adat; * a felsőoktatási információs rendszer működéséért felelős szerv részére valamennyi adat; * a magyar állami ösztöndíj feltételei teljesítésének nyilvántartásáért felelős szervnek a képzésre és a hallgatói jogviszonyra vonatkozóan. |
| **Adatkezelés időtartama** | A jelen pontban kezelt személyes adatokat a hallgatói jogviszony megszűnésére vonatkozó bejelentéstől számított nyolcvan évig kezeli az Adatkezelő összhangban az Nftv. előírásával. |
| **Hallgatói Nyilvántartás** | A hallgatói nyilvántartás az Elektronikus Tanulmányi Rendszerben (NEPTUN) valósul meg. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon alapul, azokat az érintett nem köteles megadni. Az adott, kezelendő személyes adat megadásának hiányában lehetséges, hogy az MTE-nek nem áll módjában elvégezni az adatkezelés vonatkozó célja szerinti feladatot. |
| **II./2.** | **Ösztöndíjak, pályázatok** |
| **Adatkezelés célja** | Az ösztöndíjra, pályázatra való jogosultság megállapítása, elbírálása és igazolása. |
| **Kezelt személyes adatok köre** | A vonatkozó jogszabályban, így különösen az Nftv. 3. és 4. számú mellékletében, a nemzeti felsőoktatásról szóló 2011. évi CCIV. törvény egyes rendelkezéseinek végrehajtásáról szóló 87/2015. (IV. 9.) Korm. rendeletben (a továbbiakban: NftvVhr.), és a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendeletben meghatározott személyes adatok.  Ezek a személyes adatok a hallgató tanulmányai támogatása érdekében, a hallgató jogviszonyára tekintettel folyósított ösztöndíj adatai, illetve a vonatkozó pályázattal összefüggő adatok. |
| **Adatkezelés jogalapja** | Az adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja). |
| **Hozzáférésre jogosultak** | MTE erre feljogosított munkatársai, a Hallgatói Önkormányzat vezetősége, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | A kezelt személyes adatok továbbíthatók többek között az alábbi címzetteknek:   * a fenntartónak valamennyi adat, a fenntartói irányítással összefüggő feladatok ellátásához; * a bíróságnak, a rendőrségnek, az ügyészségnek, a bírósági végrehajtónak, az államigazgatási szervnek a konkrét ügy eldöntéséhez szükséges adat; * a nemzetbiztonsági szolgálatnak a nemzetbiztonsági szolgálatokról szóló 1995. évi CXXV. törvényben meghatározott feladatok ellátásához szükséges valamennyi adat; * a felsőoktatási információs rendszer működéséért felelős szerv részére valamennyi adat; * a magyar állami ösztöndíj feltételei teljesítésének nyilvántartásáért felelős szervnek a képzésre és a hallgatói jogviszonyra vonatkozóan.   Az Emberi Erőforrás Támogatáskezelő (EMET) részére a BURSA ösztöndíj folyósítása kapcsán a jogviszonyra, illetve annak státuszára (aktív/passzív) vonatkozó személyes adat. |
| **Adatkezelés időtartama** | A jelen pontban kezelt személyes adatokat a hallgatói jogviszony megszűnésére vonatkozó bejelentéstől számított nyolcvan évig kezeli az Adatkezelő összhangban az Nftv. előírásával. |
| **Az adatszolgáltatás elmaradásának lehetséges következményei** | A fenti személyes adatok szolgáltatása jogszabályon, illetve a szociális ösztöndíj tekintetében a Hallgatói Követelményrendszeren és a Hallgatói Térítési és Juttatási Szabályzaton is alapul, azokat az érintett nem köteles megadni. Az adott, kezelendő személyes adat megadásának hiányában lehetséges, hogy az MTE-nek nem áll módjában elvégezni az adatkezelés vonatkozó célja szerinti feladatot, így például elbírálni a hallagató ösztöndíj pályázatát. |
| **II./3.** | **ERASMUS program** |
| **Adatkezelés célja** | Erasmus pályázatok kiírásával, odaítélésével, a sikeres pályázatok kapcsán megkötött tanulmányi – és egyéb szerződések teljesítésével összefüggő feladatok elvégzése. A programot az Európai Unió indította és az Európai Bizottság, az Oktatási, Audiovizuális és Kulturális Végrehajtó Ügynökség (EACEA), valamint a program-országokban működő nemzeti irodák és az egyes partnerországokban működő nemzeti központok irányítják. |
| **Kezelt személyes adatok köre** | A pályázati űrlapon és/vagy a tanulmányi, támogatási, vagy egyéb szerződésben, illetve a vonatkozó határozatban szereplő személyes adatok (pályázó családi és utóneve, neme, születési családi és utóneve, anyja születési családi és utóneve, születési helye és ideje, állampolgársága, lakóhelye, tartózkodási helye, értesítési címe és telefonszáma, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat, bankszámlaszáma). |
| **Az adatkezelés jogalapja** | Az Adatkezelővel fennálló, illetve megkötendő szerződés teljesítése (GDPR 6. cikke (1) bekezdésének b) pontja). |
| **Hozzáférésre jogosultak** | Erasmus Bíráló Bizottság tagjai, HÖK tagjai, Erasmus koordinátor, Kreditátviteli Bizottság tagjai. |
| **A személyes adatok címzettjei** | A kezelt személyes adatok továbbításra kerülnek a következő címzetteknek: fogadó felsőoktatási intézmény, Tempus Közalapítvány, Európai Bizottság |
| **Adatkezelés időtartama** | A jelen pontban kezelt - elsősorban az elszámolást alátámasztó dokumentumokban foglalt - személyes adatokat a program lezárásától számított 10 évig kezeli az Adatkezelő. |
| **Az adatszolgáltatás elmaradásának lehetséges következményei** | Az adott, kezelendő személyes adat megadásának hiányában lehetséges, hogy az MTE-nek nem áll módjában elvégezni az adatkezelés vonatkozó célja szerinti feladatot, így például elbírálni a hallagató Erasmus programban való részvételi pályázatát. |
| **II./4.** | **Térítési díjak fizetésével, behajtásával**  **kapcsolatos adatkezelés** |
| **Adatkezelés célja** | A hallgatóval szemben fennálló követelések kezelése. |
| **Kezelt személyes adatok köre** | Az Nftv.-ben, az NftvVhr.-ben, valamint a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendeletben meghatározott személyes adatok.  Például a hallgató tartozásának összege (pl. könyvtári díj, kártérítés, vizsgadíj, tandíj, menza díj, kollégiumi díj) és esedékességének időpontja stb. |
| **Adatkezelés jogalapja** | Az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | Az Adatkezelő esetenként ügyvédi közreműködést vesz igénybe a jogos követelései behajtása érdekében. |
| **Adatkezelés időtartama** | A jelen pontban kezelt személyes adatokat a hallgatói jogviszony megszűnésére vonatkozó bejelentéstől számított öt évig kezeli az Adatkezelő összhangban az Nftv. előírásával. |
| **II./5.** | **Vályi Rózsi Könyvtár, Levéltár és Tánctudományi Kutatóközpont adatkezelése** |
| **Adatkezelés célja** | Az Nftv.-ben és a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvényben (a továbbiakban: Könyvtári tv.) meghatározott közfeladat ellátása, ennek során az érintett beazonosítása a könyvtár szolgáltatásainak nyújtása, valamint a könyvtári tagság létesítése érdekében, továbbá a kapcsolattartáshoz, illetve adott esetben a követeléskezeléshez szükséges adatok. |
| **Kezelt személyes adatok köre** | A Regisztrációs lapon, illetőleg a Beiratkozási nyilatkozaton feltüntetett személyazonosító adatok, vagyis: Név, születési név; Születési hely, idő; Anyja születési neve; Lakcím (állandó lakcím, tartózkodási hely, vagy levelezési cím); Telefonszám; E-mail cím; az MTE-vel vagy az MTE Nádasi Ferenc Gimnáziuma és Kollégiumával, illetve más köz- vagy felsőoktatási intézménnyel fennálló munkaviszony, közszolgálati, hallgatói, tanulói, illetve egyéb jogviszony; Szak, szakirány; továbbá 18 éven aluliak esetében: a törvényes képviselő (szülő, nevelő) neve, elérhetősége.  A könyvtári szolgáltatások igénybevételével kapcsolatban keletkezett, illetve rögzített vagy egyéb módon kezelt személyes adatok. |
| **Adatkezelés jogalapja** | A könyvtári Regisztrációs lapon és Beiratkozási nyilatkozaton feltüntetett természetes személyazonosító adatok és lakcím adatok tekintetében az adatkezelés jogalapja az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) a Könyvtári tv. 56.§ (3) bekezdése és 57.§ (1) bekezdése alapján.  A kezelt további személyes adatok esetében az adatkezelés jogalapja   1. kapcsolattartás, illetve az esetleges jogos követelések behajtása céljából az Adatkezelő könyvtári szolgáltatásainak nyújtásával összefüggő – kapcsolattartáshoz, illetve esetleges jogos követelései behajtásához fűződő – jogos érdeke (GDPR 6. cikk (1) bekezdés f) pontja), 2. kedvezmények biztosítása céljából – a kedvezményezett személyétől függően – vagy az Adatkezelőre vonatkozó jogi kötelezettség teljesítése (GDPR 6. cikk (1) bekezdés c) pontja) a Könyvtári tv. 56.§ (6) bekezdése alapján, vagy az Adatkezelő kedvezmények biztosításához fűződő jogos érdeke (GDPR 6. cikk (1) bekezdés f) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | Az Adatkezelő esetenként ügyvédi közreműködést vesz igénybe a jogos követelései behajtása érdekében. |
| **Adatkezelés időtartama** | Az adatkezelés időtartama a könyvtári tagság megszűnését követő 1 év. Amennyiben a könyvtári tagság megszűnésének időpontjában a hallgatónak tartozása áll fenn a könyvtár felé, az adatkezelés időtartama könyvtári tagság megszűnését követő 5 év.  Az egyes könyvtári térítési díjakról kiállított számlák – és így az abban foglalt személyes adatok is – a számvitelről szóló 2000. évi C. törvény alapján 8 évig kerülnek megőrzése. |
| **Az adatszolgáltatás elmaradásának lehetséges következményei** | A Könyvtári tv. alapján kezelendő személyes adatok szolgáltatása jogszabályon alapul, azokat az érintett nem köteles megadni. Azok megadásának hiányában lehetséges, hogy az MTE-nek nem áll módjában elvégezni az adatkezelés vonatkozó célja szerinti feladatot, így például könyvtári szolgáltatásait nyújtani. |
| **II./6.** | **A hallgatókról készült álló- és mozgóképfelvételek a művészeti oktatási tevékenységgel összefüggésben** |
| **Adatkezelés célja** | Az Adatkezelők által végzett művészeti oktatási tevékenység alapvető jellegéből fakad – előadóművészek képzése –, hogy a hallgatók közreműködésével álló- és mozgóképfelvételek készülnek az oktatások, vizsgáztatások, valamint fellépések során. Ezen képfelvételek és mozgóképek felhasználására is sor kerül oktatási (pl. fényképes vizsgalapokon, melyek a vizsgabizottság munkáját támogatják), dokumentációs (pl. évkönyvben), promóciós (pl. az Adatkezelők képzési programjait népszerűsítő kiadványokon) és művészeti céllal (pl. előadás plakátjain). Az előadások plakátjain az előadásban résztvevő hallgatók neve is feltüntetésre kerül. A képfelvételek és mozgóképek elkészítése és felhasználása, illetve az előadások plakátjain a névfeltüntetés kizárólag a hallgatók oktatása és vizsgáztatása érdekében, illetőleg az MTE oktatási tevékenysége jellegéből adódóan, az előadóművész-képzés megvalósításával szorosan összefüggő célból történik. |
| **Kezelt személyes adatok köre** | Az érintett képmása, neve. |
| **Adatkezelés jogalapja** | Az Adatkezelőnek az oktatás céljának eléréséhez fűződő jogos érdeke (GDPR 6. cikk (1) bekezdés f) pontja), mivel ez az adatkezelés az előadóművész-képzés megvalósításának elengedhetetlen velejárója, az oktatás más módon nem valósítható meg. |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | Azon személyek, akikkel/amelyekkel az álló- és mozgóképfelvételeket, illetve az érintettek nevét közlik (pl. együttműködő színház, társulat). |
| **Adatkezelés időtartama** | Az adatkezelés – jogszabály ettől eltérő rendelkezése hiányában – a hallgatói jogviszony fennállásának ideje alatt valósul meg. |
| **II./7.** | **A kollégium adatkezelése** |
| **Adatkezelő** | Magyar Táncművészeti Egyetem Nádasi Ferenc Gimnáziuma és Kollégiuma |
| **Adatkezelés célja** | Az Adatkezelővel hallgatói jogviszonyban álló egyetemi hallgatók kollégiumi ellátása, ideértve a hallgatók felvételi pályázatának elbírálását, a felvett hallgatók nyilvántartását, azonosítását, a hallgatókkal való kapcsolattartást.  A szülők (gondviselők)/törvényes képviselő nevét és telefonszámát a hallgatóval kapcsolatos, a szülőt (gondviselőt)/törvényes képviselőt érintő eseményről történő értesítés céljából tartja nyilván az Adatkezelő. |
| **Kezelt személyes adatok köre** | A kollégiumi felvételi eljárás során:   * a jelentkező családi és utóneve, neme, születési családi és utóneve, anyja és apja születési családi és utóneve, születési helye és ideje, állampolgársága, lakóhelye, tartózkodási helye, értesítési címe, telefonszáma és email címe, nem magyar állampolgár esetén a Magyarország területén való tartózkodás jogcíme és a tartózkodásra jogosító okirat - külön törvény szerint a szabad mozgás és tartózkodás jogával rendelkező személyek esetén a tartózkodási jogot igazoló okmány - a Magyar igazolvány, Magyar hozzátartozói igazolvány, a nemzetközi biztosítási okmány adatai, * társadalombiztosítási azonosító jele, * családi-, szociális- és egészségügyi háttérre vonatkozó adatok (testvérek száma, hátrányos helyzet megállapításához szükséges adatok: közmunkát végző szülő, munkanélküli szülő, fogyatékos szülő/testvér, háztartásbeli szülő, GYES/GYED/GYÁS ellátásban részesülő szülő, rokkantnyugdíjas szülő/testvér, rendszeres orvosi kezelés alatt álló családtag, rendszeres gyermekvédelmi támogatásban részesülő szülő, egyedülálló szülő, kiemelt figyelmet igénylő (SNI) diák, félárva).   A kollégiumba felvett hallgatók tekintetében a hallgatóval kötött bentlakási szerződésben a hallgató családi és utóneve, születési helye és ideje, anyja neve és a lakóhelye kerül kezelésre.  A kollégiumi bentlakással, életvitellel kapcsolatosan, valamint hatósági intézkedés, elemi csapás, rongálás, baleset esetén, ill. fegyelmi eljárás kezdeményezése kapcsán szükséges lehet további személyes adatok kezelése. |
| **Adatkezelés jogalapja** | A kollégiumi felvételi eljárás lebonyolításával kapcsolatos adatkezelés jogalapja az Adatkezelő felvételi sorrend megállapításához fűződő jogos érdeke (GDPR 6. cikk (1) bekezdés f) pontja).  A kollégiumba felvett hallgatók tekintetében az adatkezelés jogalapja a hallgatóval kötött bentlakási szerződés teljesítése (GDPR 6. cikk (1) bekezdés c) pontja).  A szülők (gondviselők)/törvényes képviselő fenti személyes adatai kezelésének a jogalapja az Adatkezelőnek a hallgatók kollégiumi ellátásával összefüggő kapcsolattartáshoz fűződő jogos érdeke (GDPR 6. cikk (1) bekezdés f) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | Oktatási Hivatal egyes személyes adatok tekintetében |
| **Adatkezelés időtartama** | Az adatkezelés időtartama a hallgató kollégiumi tagsági jogviszonya megszűnését követő 1 év. Amennyiben a hallgató kollégiumi tagsági jogviszonya megszűnésének időpontjában a hallgatónak tartozása áll fenn az Adatkezelő felé, az adatkezelés időtartama a tagsági jogviszony megszűnését követő 5 év. |
| **Az adatszolgáltatás elmaradásának lehetséges következményei** | A bentlakási szerződésben kezelt személyes adatok szolgáltatása szerződés kötésének előfeltétele, azokat az érintett köteles megadni.  A fenti, kezelendő személyes adatok megadásának hiányában lehetséges, hogy az MTE-nek nem áll módjában elvégezni az adatkezelés vonatkozó célja szerinti feladatot, így például kollégiumi elhelyezést biztosítani a hallgató részére. |
| 1. **Előkészítő jogviszonyban állókkal kapcsolatos adatkezelés** | |
| **Adatkezelés célja** | Az előkészítő jogviszonyban álló tanulók MTE-re való belépésének előkészítése. |
| **Kezelt személyes adatok köre** | Az előkészítő jogviszonnyal kapcsolatban kezelt adatok a következők:   * A felvételi jelentkezéssel összefüggésben: személyi adatok (név, születési adatok, lakcím, gondviselő, gondviselő elérhetőségei), valamint az orvosi alkalmassági vizsgálat eredménye; * Az előkészítő jogviszony során: tanulmányi eredmények tárgyanként és szakmai figyelmeztetések.   Egyebekben a jelen adatkezelési tájékoztató II/5-6. pontjaiban foglaltak megfelelően irányadók az előkészítő jogviszonyban. |
| **Adatkezelés jogalapja** | Az előkészítő jogviszonyban állók esetében az adatkezelés jogalapja az Adatkezelő érintett tanulók MTE-be való belépése előkészítéséhez fűződő jogos érdeke (GDPR 6. cikk (1) bekezdés f) pontja). |
| **Hozzáférésre jogosultak** | MTE erre feljogosított munkatársai, olyan mértékben, ami az ellátott munkakör, feladatkör teljesítéséhez elengedhetetlenül szükséges. |
| **A személyes adatok címzettjei** | A személyes adatok nem kerülnek továbbításra harmadik személyek részére. |
| **Adatkezelés időtartama** | A jelen pontban kezelt személyes adatokat az előkészítő jogviszony megszűnésére vonatkozó bejelentéstől számított nyolcvan évig kezeli az Adatkezelő összhangban az Nftv. előírásával. |

1. ADATBIZTONSÁGI INTÉZKEDÉSEK

Az Adatkezelő a kezelt személyes adatokat papíralapon, illetve a székhelyén található szervereken tárolja. A személyes adatok tárolásához az Adatkezelő más szolgáltatását nem veszi igénybe, adatfeldolgozót nem bíz meg. Az Adatkezelő megfelelő informatikai, technikai és személyi intézkedésekkel gondoskodik arról, hogy az általa kezelt személyes adatokat védje többek között a jogosulatlan hozzáférés ellen vagy azok jogosulatlan megváltoztatása ellen. Az elektronikusan tárolt adatok védelméről az MTE Informatikai Szabályzata rendelkezik.

1. AZ ÖNT MEGILLETŐ JOGOSULTSÁGOK
   1. **Az Önt megillető jogosultságok rövid összefoglalása (a jogosultságok részletes kifejtését a következő pont tartalmazza):**
2. az átlátható tájékoztatáshoz való jog **- Ön bármikor kérhet tájékoztatást személyes adatainak kezeléséről;**
3. a személyes adataihoz való hozzáférés joga **- Ön bármikor hozzáférhet az általunk kezelt személyes adataihoz és az adatkezelés részleteihez;**
4. a személyes adatai helyesbítéséhez való jog **- ha pontatlanul kezeljük a** **személyes adatait, kérjük, jelezze, és helyesbítjük azt;**
5. a személyes adatai törléséhez való jog („az elfeledtetéshez való jog”) és az adatkezelés korlátozásához való jog **– Ön bizonyos esetekben jogosult kérni, hogy törljük a kezelt személyes adatait, illetve mindössze tároljuk azokat más adatkezelési művelet végrehajtása nélkül;**
6. adathordozhatósághoz való jog (csak a hozzájárulás vagy szerződés alapján kezelt adatok vonatkozásában, automatikus adatkezelés esetén) – **amennyiben szüksége van rá, elektronikus formátumban átadjuk az Ön részére a személyes adatait;**
7. tiltakozáshoz való jog **- Ön bármikor tiltakozhat személyes adatainak jogos érdeken alapuló kezelése ellen;**
8. a jogorvoslathoz való jog **- jogainak megsértése esetén az adatvédelmi tisztviselőhöz vagy a Nemzeti Adatvédelmi és Információszabadság Hatósághoz vagy bírósághoz fordulhat**.

**Hová fordulhat, ha jogorvoslattal szeretne élni, vagy ha kérdése van?**

Kérdéssel, kéréssel az Adatkezelő adatvédelmi tisztviselőjéhez

**Az adatvédelmi tisztviselő:**

Rendeki-Kovács Ügyvédi Iroda

e-mail cím: [dpo@mte.eu](mailto:dpo@mte.eu)

Panasszal a Nemzeti Adatvédelmi és Információszabadság Hatósághoz

**A Nemzeti Adatvédelmi és Információszabadság Hatóság elérhetősége:**

1055 Budapest, Falk Miksa utca 9-11.

Honlap: [www.naih.hu](http://www.naih.hu)

Tel.: +36-1-391-1400

Adatainak védelme érdekében pert indíthat

az Adatkezelővel mint alperessel szemben az Ön választása szerint annak székhelye vagy az Ön mint érintett lakóhelye szerint illetékes **törvényszék** előtt, amely az ügyben soron kívül jár el. Az Adatkezelő székhelye szerint a perre a Fővárosi Törvényszék rendelkezik illetékességgel.

* 1. **Az érintettek adatkezeléssel kapcsolatos jogainak és jogorvoslati lehetőségeinek részletes ismertetése**

Az adatkezeléssel érintett (a továbbiakban: érintett) adatkezeléssel összefüggő jogainak és jogorvoslati lehetőségeinek ismerete azért fontos, mert az adatkezelő személyes adatokat kezel.

**Személyes adatnak minősül** minden olyan információ, ami alapján az érintett azonosítható. Így személyes adat nem csak az érintett neve, azonosító jele, hanem bármely vele összefüggésbe hozható információ[[1]](#footnote-1).

A GDPR „Az érintettek jogai” című III. fejezetében meghatározott rendelkezések szerint **az érintettet az alábbi jogok illetik meg**:

1. Tájékoztatáshoz való jog (GDPR 12-14. cikk)

Az Adatkezelő megfelelő intézkedéseket hoz annak érdekében, hogy az érintett részére a személyes adatai kezelésére vonatkozó, a GDPR 13. és 14. cikkeiben említett valamennyi információt, és a 15–22. és 34. cikk szerinti minden egyes tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva megadja. Az Adatkezelő a jelen dokumentummal tesz eleget az itt írt adatkezelések tekintetében a tájékoztatási kötelezettségének.

A hozzájárulás visszavonásához való jog: Ha az adatkezelés az érintett hozzájárulásán alapul (vagyis GDPR 6. cikk (1) bekezdésének a) pontján vagy 9. cikk (2) bekezdésének a) pontján alapuló adatkezelés esetén), az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

1. Az érintett hozzáférési joga (GDPR 15. cikk)

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

* az adatkezelés céljai;
* az érintett személyes adatok kategóriái;
* azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
* a személyes adatok tárolásának tervezett időtartama;
* a helyesbítés, törlés vagy adatkezelés korlátozásának és a tiltakozás joga;
* a felügyeleti hatósághoz címzett panasz benyújtásának joga;
* az adatforrásokra vonatkozó információ;
* az automatizált döntéshozatal ténye, ideértve a profilalkotást is, valamint az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Személyes adatok harmadik országba vagy nemzetközi szervezet részére történő továbbítása esetén az érintett jogosult arra, hogy tájékoztatást kapjon a továbbításra vonatkozó megfelelő garanciákról.

Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, észszerű mértékű díjat számíthat fel. Az információkat az Adatkezelő az érintett kérelme szerint, de elsősorban elektronikus formában szolgáltatja.

A tájékozódáshoz való jog elsősorban írásban (ideértve az elektronikus formátumot is), az Adatkezelő fent megjelölt elérhetőségein keresztül gyakorolható, és az érintett személyazonosságának hitelt érdemlő igazolását és azonosítását követően kerül rá sor.

1. Az érintett adatainak helyesbítéséhez való jog (GDPR 16. cikk)

Az érintett kérheti az Adatkezelő által kezelt, rá vonatkozó pontatlan személyes adatok helyesbítését és a hiányos személyes adatok kiegészítését, amelynek az Adatkezelő indokolatlan késedelem nélkül köteles eleget tenni.

1. A törléshez való jog - „elfeledtetéshez való jog” (GDPR 17. cikk)

Az érintett az alábbi indokok valamelyikének fennállása esetén jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat:

* a személyes adatokra már nincs szükség abból a célból, amelyből azokat gyűjtötték vagy más módon kezelték;
* az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
* az érintett tiltakozik az adatkezelés ellen, és nincs elsőbbséget élvező jogszerű ok az adatkezelésre (ha alkalmazandó);
* a személyes adatokat jogellenesen kezelték;
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
* a személyes adatok gyűjtésére információs társadalommal összefüggő szolgáltatások kínálásával kapcsolatosan került sor.

Az adatok törlésére vonatkozó fenti szabály nem alkalmazandó, ha az adatkezelés szükséges:

* a véleménynyilvánítás szabadságához és a tájékozódáshoz való jog gyakorlása céljából;
* a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából;
* a népegészségügy területét érintő vagy archiválási, tudományos és történelmi kutatási célból vagy statisztikai célból, közérdek alapján; vagy
* jogi igények előterjesztéséhez, érvényesítéséhez, illetve védelméhez.

1. Az adatkezelés korlátozásához való jog (GDPR 18. cikk)

Az érintett kérésére az Adatkezelő korlátozza az adatkezelést, ha az alábbi feltételek valamelyike teljesül:

* az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, a személyes adatok pontosságának ellenőrzését;
* az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
* az érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az érintett jogos indokaival szemben.

Ha az adatkezelés korlátozás alá esik, a személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

Az Adatkezelő az érintettet az adatkezelés korlátozásának feloldásáról előzetesen tájékoztatja.

1. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség (GDPR 19. cikk)

Az Adatkezelő minden olyan címzettet tájékoztat a helyesbítésről, a törlésről vagy az adatkezelés korlátozásáról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az Adatkezelő tájékoztatja e címzettekről.

1. Adathordozhatósághoz való jog (GDPR 20. cikk)

Az érintett jogosult arra, hogy a rá vonatkozó, általa az Adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, és ezeket az adatokat egy másik adatkezelőnek továbbítsa, ha

* az adatkezelés a 6. cikk (1) bekezdésének a) pontja vagy a 9. cikk (2) bekezdésének a) pontja szerinti hozzájáruláson, vagy a 6. cikk (1) bekezdésének b) pontja szerinti szerződésen alapul; és
* az adatkezelés automatizált módon történik.

Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

E jog gyakorlása nem sértheti az elfeledtetéshez való jogot. Az említett jog nem érintheti hátrányosan mások jogait és szabadságait.

1. Tiltakozáshoz való jog (GDPR 21. cikk)

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak közérdekű vagy az adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges adatkezelés, vagy az adatkezelő vagy egy harmadik fél jogos érdekeinek érvényesítéséhez szükséges kezelése ellen, ideértve az említett rendelkezéseken alapuló profilalkotást is. Tiltakozás esetén az adatkezelő a személyes adatokat nem kezelheti tovább, kivéve, ha azt olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

Ha a személyes adatok kezelése közvetlen üzletszerzés (ún. direkt marketing) érdekében történik, az érintett jogosult arra, hogy bármikor tiltakozzon a rá vonatkozó személyes adatok e célból történő kezelése ellen, ideértve a profilalkotást is, amennyiben az a közvetlen üzletszerzéshez kapcsolódik. Ha az érintett tiltakozik a személyes adatok közvetlen üzletszerzés érdekében történő kezelése ellen, akkor a személyes adatok a továbbiakban e célból nem kezelhetők.

1. Automatizált döntéshozatal esetén az érintettet megillető jog (GDPR 22. cikk)

Az érintett jogosult arra, hogy ne terjedjen ki rá az olyan, kizárólag automatizált adatkezelésen – ideértve a profilalkotást is – alapuló döntés hatálya, amely rá nézve joghatással járna vagy őt hasonlóképpen jelentős mértékben érintené.

Nem alkalmazható a fenti jogosultság, ha az adatkezelés

* az érintett és az Adatkezelő közötti szerződés megkötése vagy teljesítése érdekében szükséges;
* meghozatalát az Adatkezelőre alkalmazandó olyan uniós vagy tagállami jog teszi lehetővé, amely az érintett jogainak és szabadságainak, valamint jogos érdekeinek védelmét szolgáló megfelelő intézkedéseket is megállapít; vagy
* az érintett kifejezett hozzájárulásán alapul.

**Az Adatkezelő eljárása az érintett joggyakorlása esetén:**

Az Adatkezelő indokolatlan késedelem nélkül, de mindenféleképpen a kérelem beérkezésétől számított egy hónapon belül tájékoztatja az érintettet a GDPR 15–22. cikk szerinti kérelem nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható.

A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított egy hónapon belül tájékoztatja az érintettet. Ha az érintett elektronikus úton nyújtotta be a kérelmet, a tájékoztatás elektronikus úton kerül megadásra, kivéve, ha az érintett azt másként kéri.

Ha az Adatkezelő nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja az érintettet az intézkedés elmaradásának okairól, valamint arról, hogy az érintett panaszt nyújthat be valamely felügyeleti hatóságnál, és élhet bírósági jogorvoslati jogával.

Az Adatkezelő a kért információkat és tájékoztatást, illetve intézkedést díjmentesen biztosítja. Ha az érintett kérelme egyértelműen megalapozatlan vagy – különösen ismétlődő jellege miatt – túlzó, az adatkezelő, figyelemmel a kért információ vagy tájékoztatás nyújtásával vagy a kért intézkedés meghozatalával járó adminisztratív költségekre észszerű díjat számolhat fel, vagy megtagadhatja a kérelem alapján történő intézkedést.

Az Adakezelő minden olyan címzettet tájékoztat az általa végzett valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az Adatkezelő tájékoztatja e címzettekről.

Az Adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az Adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információk elektronikus formátumban kerülnek rendelkezésre bocsátásra, kivéve, ha az érintett másként kéri.

**Az adatkezeléssel kapcsolatos jogérvényesítési lehetősége:**

**Adatkezeléssel kapcsolatos kérdése, kérése esetén fordulhat az Adatkezelő adatvédelmi tisztviselőjéhez:**

Rendeki-Kovács Ügyvédi Iroda

e-mail cím: [dpo@mte.eu](mailto:dpo@mte.eu).

Ha Ön úgy ítéli meg, hogy az Adatkezelő a személyes adatainak kezelése során megsértette a hatályos adatvédelmi követelményeket, akkor

* panasszal lehet élni a Nemzeti Adatvédelmi és Információszabadság Hatóságnál (a továbbiakban: NAIH):

Székhely: 1055 Budapest, Falk Miksa utca 9-11.

Levelezési cím: 1363 Budapest, Pf. 9.

E-mail: [ugyfelszolgalat@naih.hu](mailto:ugyfelszolgalat@naih.hu)

Honlap: [www.naih.hu](http://www.naih.hu)

Tel.: +36-1-391-1400

vagy

* lehetősége van adatainak védelme érdekében az Adatkezelővel mint alperessel szemben (az érintett választása szerint az alperes székhelye vagy az érintett lakóhelye szerint illetékes) bírósághoz fordulni, amely az ügyben soron kívül jár el. Az Adatkezelő székhelye szerint a perre a Fővárosi Törvényszék rendelkezik illetékességgel.

1. **személyes adat**: GDPR 4. cikk, 1. pont: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható; [↑](#footnote-ref-1)